Nyeste Skilderie af Kiøbenhavn, 1806-09-09
Jndenlandske Efterretninger. Man har i et af de foregaaende Numere fæst en Efterretning om Brede=Kobberværk, Anmelderen kan her atter meddele Læseren en ligesaa interessant Efterretning om Raadwads Fabrique, der blandt alle Jndustriværker i Dannemark, fortjener en udmærket Plads, og giør National Vindskibeligheden Ære. Dette Værk, som er det eneste i sit Slags i vort Fædreneland, ligger i Jægersborg Dyrehauge og tilhører Jsenkræmmerne i Kjøbenhavn. Til ikke liden Hæder for disse Handlende have de nu i en Tid af 40 Aar anvendt betydelige Summer af deres egen Formue, for at bringe det til den Grad af Fuldkommenhed, som det nu kan rose sig af. Disse brave Mænd have med sand Jver og Patriotisme anvendt Alt, for saa meget som mueligt, at gjøre det unødvendigt, at forskrive visse Jsenkræmmervarer udenlands fra, og derved at forekomme, at betydelige Summer gaae ud af Landet. 78 Arbeidere, foruden Koner og Børn, der tilsammen udgjøre omtrent 150 Personer, finde ved denne Fabrique deres gode Udkomme. Hvad der forfærdiges her, er ikke Overdaadighedsartikler, men gangbare og nyttige Sager, f. Ex. Agerdyrknings og Huusholdnings redskaber, og alle Slags Professionisters Værktøi. Ved Værket ere to Vandstuer, og over disse to Overkjørselsbroer, den ene af Tømmer og den anden af Kampesteen med Jern=Rækværk. Ved den første er anlagt en complet Vandhammer og et Valtseværk, samt fire forskjellige Vandhammere, den største omtrent paa 350 til 400 Pund, dertil høre fire Smede=Æsser og et complet stort Valtse værk, hvor enhver Ting efter sin Bestemmelse kan valtses tyk eller tynd. Maaden at stille disse Valtser paa er meget mærkelig. To Menneskeer kunne, uden Anstrængelse, løfte og sænke den øverste Valtse med Tilbehør, uagtet den veier 5 til 6 Skpd. Hertil hører ogsaa en beqvem Glødeovn. Alle disse Hammere, Valtser og Blæsebælge drives ved et eneste Vandhjul. – J samme Vandstue findes et andet Vandhjul, der driver et Slibe, Polere- og Dreierværk, syv forskjellige Polereskiver og et andet meget stort Dreierværk. - Ved den anden Vandstue af Kampesteen er der, ved et skjønt Vandhjul, anlagt et ypperligt Polere og Dreierværk, der driver med et dobbelt Gangtøi fire Slibestene, ser Polereskiver af forskjellig Størrelse og et stort Dreierlade; til at fugte disse Stene ved Slibning, frembringer Gangtøiet selv ved et Sving af en Pompe det fornødne Vand, der ved Render ledes til enhver Slibesteen. Fra Kronhjulet drives et opretstaaende Axel, der i anden Etage driver 5 forskjellige complette Dreierlader. - J disse Værker slibes, poleres og dreies Alt, hvad i Hammerværket og i de øvrige Værkstæder forfærdiges, f.Ex af Gjørtlerne, Klokkestøberne, Smedene, Been, Horn- og Træarbeiderne, deels med Hænderne og deels ved ethvert Værkstæds mechaniske Jndretninger. J Værkets forskjellige Smedeværksteder findes endvidere Kleinsmede, Tøismede, Hængselsmede, Gjørtlere, Klokkestøbere, Blikkenslagere, Been, Horn- og Trædreiere, en vel indrettet Karde og Heglefabrik, og endelig et for et Par Aar siden anlagt Jernstøberie, hvor der blandt andet støbes skjønne Jernstrygejern, der i det Hele kunne sættes ved Siden af de Engelske. - Paa Værket er der ogsaa en Skole, hvis Lærer lønnes af Jnteressentskabet selv, og faaer frit Huus for sig og Skolen saavelsom Brændeved og Lys. - Værket ligger paa eet af de skjønneste Steder i Dyrehaugen, i Nærheden af Exemitagen. Jalt høre til samme sytten Bygninger, deels af Grundmuur, deels af Bindingsværk, paa to Etager, alle teglhængte og overmaade godt vedligeholdte. - Man seer heraf, hvad nidkjere og virksomme Borgeres forenede Bestræbelser kunne bidrage til en Stats Gavn og Hæder. Saadanne Indretninger fortjene i enhver Henseende offentlig at bekjendtgjøres. Derved opflammes sand Borgeraand og overbevises enhver om, hvormeget den sande Borger fortjener at hædres, opmuntres og belønnes.